La delegació de Joventut ofereix invitacions amb descompte per a veure la premier de Star Wars aquest dijous
15 de desembre 2015

![Imagen 1](/media/m3mb4fju/70starwars_g.jpg)

La delegació de Joventut de l'Ajuntament de Sagunt ofereix invitacions amb descompte per a veure la premier de la nova pel·lícula de la saga _Star Wars, El despertar de la força_ aquest dijous, 17 de desembre, a les 24 hores, en el cinema Alucine del Port de Sagunt. A més, el dissabte, 19 de desembre, a les 19.30 hores, tindrà lloc la presentació del llibre _Star Wars: Memòries d'una galàxia molt llunyana_ en el Casal Jove del Port de Sagunt. 

El regidor de Joventut, Guillermo Sampedro, ha assenyalat: **“El poder de la força és molt important en el nostre municipi, per això hem organitzat estos dos actes relacionats amb la pel·lícula Star Wars”.** 

El descompte de les invitacions consisteix a poder veure la pel·lícula al preu del dia de l'espectador en l’Alucine. Es podran reservar cridant al telèfon 96 268 34 39 abans del dijous, 17 de desembre, a les 13 hores.

![](/media/aemefozo/70starwars_g2.jpg)

  

Cal destacar que en l'acte de presentació del llibre estarà l'autor, Pau Gómez, i el regidor de Joventut de l'Ajuntament de Sagunt, Guillermo Sampedro. El llibre compta amb pròleg de Guillermo del Toro i epíleg de Juan Carlos Fresnadillo, entre altres col·laboracions.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-ofereix-invitacions-amb-descompte-per-a-veure-la-premier-de-star-wars-aquest-dijous/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-ofereix-invitacions-amb-descompte-per-a-veure-la-premier-de-star-wars-aquest-dijous/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-ofereix-invitacions-amb-descompte-per-a-veure-la-premier-de-star-wars-aquest-dijous/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-ofereix-invitacions-amb-descompte-per-a-veure-la-premier-de-star-wars-aquest-dijous/)